Ingrid

**Ingrid** eller **Ingerid** er et norsk kvinnenavn med opphav i norrønt *Ingiríðr*. Førsteleddet *Ingi-* er avledet av guden Frøys tilnavn Ing, Yngve. Etterleddet -*ríðr* har opphav i eldre *-fríðr*, og betyr «vakker», samlet betydning «Ing/Frøy er vakker».

## Utbredelse

*Ingríðr* eller *Ingifríðr* er kjent brukt i tolv forskjellige runeinnskrifter fra vikingtiden, så navnet har vært vanlig i Norden på den tid.

*Ingerid* og *Ingrid* var vanlige navn i Norge i middelalderen. Olav Kyrre og Harald Gille hadde dronninger som het Ingrid/Ingerid. Over 80 forskjellige personer med disse navnene er nevnt i *[[Regesta Norvegica]]*.  var Navnet var vanlig i Norge på 1500-tallet, skrevet *Jnngerij* og *Jngerij*. Det er 12 personer med navnet nevnt i Norske Lensrekneskapsbøker 1548-1567.
*Ingrid* var et svært vanlig kvinnenavn i Norge på 1600-tallet. I 1910 var navnet kommet inn på topp ti-listen over populære pikenavn i Norge. Det kom først på moten rundt 1880 og nådde en kjempetopp i 1921. Noe senere fikk Danmark sin dronning Ingrid. Navnet avtok gradvis, men klatret sist i århundret frem mot en ny topp som mest brukte pikenavn i Norge i 1997.

Navnet *Ingrid* har vært vanlig i Norge siden 1880-årene og hadde en popularitetstopp med 2,2 % i 1921.

*Ingrid* er i dag et mye brukt navn i Norge, Sverige og Tyskland. I 1997 var det det mest brukte pikenavnet på landsbasis i Norge, unntatt i Østfold, der navnet ikke en gang var å finne på topp ti-listen. Det er også kjent i flere andre land i Europa, og forekommer i Colombia og Sør-Afrika.

|}

## Popularitet i Norge
*Ingrid* er per 2017 et av Norges mest brukte kvinnenavn og ligger på en 9. plass. Per 2012 er det over 24 000 kvinner som heter Ingrid, og mange av dem har i tillegg andre fornavn som for eksempel *Ingrid Marie*. Navnet var også Norges tiende mest brukte navn på nyfødte jenter i 2017.

## Varianter
**Ingerid** og **Ingri** er sjeldnere varianter av navnet.

Ingrid brukes per 2017 ofte i kombinasjon med andre fornavn. De vanligste kombinasjonene er:
* Ingrid Marie
* Ingrid Elise
* Ingrid Johanne
* Ingrid Helene
* Ingrid Elisabeth
* Ingrid Alexandra
* Ingrid Emilie
* Ingrid Kristine

## Kjente personer som heter Ingrid

Personene er ordnet etter fødselsår
* Ingrid Bjerkås (1901–1980), Norges første kvinnelige prest
* Ingri d'Aulaire (1904–1980), norskamerikansk barneboktegner
* Ingrid av Danmark (1910–2000), Danmarks dronning 1947–1972, enkedronning resten av livet 
* Ingrid Bergman (1915–1982), svensk skuespiller
* Ingrid Espelid Hovig (1924–2018), forfatter og tidligereTV-kokk
* Ingerid Vardund (1927–2006), norsk skuespiller
* Ingrid Bjoner (1927–2006), norsk sopran
* Ingrid Wigernæs (1928–2023), norsk skiløper
* Ingrid Thulin (1929–2004), svensk skuespiller
* Anne-Marie Dagmar Ingrid (1946–), tidligere gresk dronning, gift med Konstantin II av Hellas
* Ingri Lønnebotn (1946–), norsk forfatter
* Ingrid Winterbach (1948–), sørafrikansk forfatter og billedkunstner
* Ingrid Bodøgaard (1954–), norsk tekstilkunstner
* Ingrid Kristiansen (1956–), norsk friidrettsutøver og maratonløper
* Ingrid Betancourt (1961–), colombiansk politiker
* Ingrid Bjørnov (1963–), musiker og artist
* Ingrid Steen (1967–), norsk håndballspiller
* Ingrid Lorentzen (1972–), norsk danser
* Victoria Ingrid Alice Désirée (1977–), svensk kronprinsesse
* Ingrid Bolsø Berdal (1980–), norsk skuespiller
* Ingrid Olava (1981–), norsk artist
* Ingrid Anette Hoff Melkersen (1982–), norsk modell og forfatter
* Ingrid Helene Håvik (1987–), norsk artist, frontfigur i indie/elektronika-gruppen Highasakite
* Ingrid Landmark Tandrevold (1996–), norsk skiskytter
* Ingrid Alexandra (2004–), norsk prinsesse, dattera til kronprins Haakon og kronprinsesse Mette-Marit

### Rollefigurer
* Ingrid Bø (spilt av Veslemøy Mørkrid), hovedpersonen i TV-serien *[[Okkupert]]*
* Ingrid Theis Gaupseth (spilt av Cecilie Martinsen), tenåringsjente i TV-serien *[[Skam (TV-serie)|Skam]]*
* Ingrid Martinsen (spilt av Ellen Horn), moren til Eva og Terje i TV-serien *[[Neste sommer (TV-serie)|Neste sommer]]*
* Ingrid (spilt av Ellen Dorrit Petersen), hovedpersonen i filmen *[[Blind (film)|Blind]]*
* Ingrid (spilt av Ane Dahl Torp), kjæresten til Stig i filmen *[[Mennesker i solen]]*
* Ingrid, odelsjente og "run-away-bride" i Peer Gynt

## Navnedag
*Ingrid* har navnedag i flere land, oftest 2. september. Den norske navnedagen er .

## Referanser


## Eksterne lenker
*